I et forsøk på å komme på nivå med det tyske feltartilleriet ble det besluttet den 27. november 1914 at hvert franske armékorps skulle forsterkes med en tung artillerigruppe. Allerede tre dager senere var 112 kanoner av typen 155 L mobilisert for denne oppgaven, i tillegg til andre tunge skyts som ble fordelt til disse gruppene. I oktober–november 1915 introduserte man en mer strukturert organisering, og grupperte 155 L kanonene i 30 mobile tunge artilleriregiment. 20 av disse regimentene brukte hester som trekkraft (med totalt 320 155 L), mens de ti siste var motoriserte og brukte traktorer som drivkraft. De sistnevnte var oppsatt med en blanding av 155 L og 120 L de Bange kanoner. Den 1. august 1916 var det 738 kanoner av typen 155 L i mobile avdelinger, og antall 155 L kanoner med motorisert trekkraft økte fra 40 i slutten av 1915 til 128 i juli 1917.